Document ID: 32011D0713

NEUVOSTON PÄÄTÖS,
annettu 10 päivänä lokakuuta 2011,
vastustaa Euroopan parlamentin ja neuvoston direktiivin 2009/43/EY muuttamista siltä osin kuin on kyse puolustukseen liittyvien tuotteiden luettelosta koskevan Euroopan komission direktiiviluonnoksen hyväksymistä
(2011/713/EU)
EUROOPAN UNIONIN NEUVOSTO, joka
ottaa huomioon menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY (1) ja erityisesti sen 5 a artiklan 3 kohdan b alakohdan,
ottaa huomioon yhteisön sisällä tapahtuvia puolustukseen liittyvien tuotteiden siirtoja koskevien ehtojen yksinkertaistamisesta 6 päivänä toukokuuta 2009 annetun Euroopan parlamentin ja neuvoston direktiivin 2009/43/EY (2);
ottaa huomioon luonnoksen komission direktiiviksi direktiivin 2009/43/EY muuttamisesta, jonka komissio on toimittanut 15 päivänä heinäkuuta 2011 neuvostolle valvontaa varten päätöksen 1999/468/EY 5 a artiklan 3 kohdan a alakohdan mukaisesti,
sekä katsoo,
että komission toimittama direktiiviehdotus ylittää perussäädöksessä säädetyn täytäntöönpanovallan sikäli, että siinä asetetaan jäsenvaltioille velvoite ilmoittaa vastaavuustaulukoiden muodossa toimenpiteensä, joilla direktiivi saatetaan osaksi kansallista lainsäädäntöä,
ON HYVÄKSYNYT TÄMÄN PÄÄTÖKSEN:
1 artikla
Neuvosto vastustaa päätöksen 1999/468/EY 5 a artiklan 3 kohdan b alakohdan mukaisesti sitä, että komissio hyväksyy direktiivin 2009/43/EY muuttamista koskevan direktiiviluonnoksen, jonka komissio on toimittanut neuvostolle valvontaa varten päätöksen 1999/468/EY 5 a artiklan 3 kohdan a alakohdan mukaisesti.
2 artikla
Tämä päätös tulee voimaan päivänä, jona se hyväksytään.
Tehty Luxemburgissa 10 päivänä lokakuuta 2011.

Labels: 15
5